דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

11. כתב תביעה בסדר דין מהיר כנגד אינסטלטור - כספית - נזקי הצפה

בבית-המשפט השלום                                                                    ת"א ______

ב ____           

התובעים:                      1. ____ ת.ז. ____  



2. ____ חברה לביטוח בע"מ

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבע:


____ ת.ז. ____



מרח' ____, עיר ____ 

מהות התביעה: כספית +שיבוב.

סכום התביעה: ____ ש"ח.
כתב תביעה בסדר דין מהיר

1. כל טענות כתב תביעה זה משלימות זו את זו וחילופיות זו לזו, הכל בהתאם לעניין ולהקשר הדברים.

2. התובע מס' 1 הינו בעל הדירה ברח' ____ ב ____  נשוא כתב תביעה זה.

3. ביום ____ (להלן: "יום האירוע") היתה התובעת מס' 2 המבטחת בפוליסה לביטוח דירה ברח' ____ ב- ____ (להלן: "הדירה") השייכת למר ____ ו/או גב' ____ . פוליסה זו שמספרה ____ ____ מכסה בין השאר נזקי מים.

4. הנתבע הינו שרברב אשר ביצע עבודות תיקון בדירה שבמהלכן נגרם נזק לצנרת וכתוצאה מכך נגרם הנזק נשוא כתב תביעה זה.

5. נסיבות האירוע הינן כדלקמן:
•
ב - ____ בשעה ____ לערך הבחין התובע מס' 1 כי מי גשם רבים הציפו את מרפסת ביתו בקומה השניה וירדו לקומה התחתונה של הדירה.

•
הנתבע זומן למקום לביצוע עבודות תיקון בדירה אשר במהלכן פתח סתימה בפתח מרזב מרפסת חיצונית והמים החלו להתנקז מן המרפסת (להלן: "ארוע א'").

•
יודגש כי במהלך עבודתו גרם הנתבע נזק למחבר של צנור המרזב מפלסטיק והוא נשבר.
•
כעבור מס' ימים ב - ____ בשעות הצהריים הבחין בשנית התובע מס' 1 כי בעקבות גשמים שירדו, חדרו מים לדירה והמים חלחלו לקומת המרתף של הדירה (להלן: "ארוע ב'").

•
כתוצאה מכך נפגעה רצפת הפרקט, נגרם קצר חשמלי ושולחן פינג פונג אשר היה במרתף ניזוק (להלן: "ארוע הנזק").
6. כפי שעולה מדו"ח השמאי הנזק אשר נגרם בארוע ב' נגרם כתוצאה מרשלנותו של הנתבע בעבודות התיקון לנזק שנגרם מארוע א'. 
כתוצאה מהשבר שגרם הנתבע למחבר של צנור המרזב מפלסטיק במהלך פתיחת הסתימה, חדרו המים לדירה וחלחלו לקומת המרתף בארוע ב'.

7. התובעים יטענו כי בנסיבות האירוע חל סעיף 39 לפקודת הנזיקין ועל הנתבע נטל הראיה שמי הגשמים לא חדרו לדירה באשמו ו/או רשלנותו.

8. לחלופין בנסיבות העניין חל הכלל של "הדבר מדבר בעדו" ועל הנתבע להוכיח כי לא עוול ו/או התרשל בכל הקשור לאירוע חדירת המים.

9. לחלופין אירוע חדירת מי הגשמים נגרם באשמו המוחלט של הנתבע בגין רשלנותו ו/או חוסר זהירותו אשר התבטאו בין השאר במעשים ו/או מחדלים כדלקמן:

א. במהלך עבודתו בדירה לאחר ארוע א' גרם לשבר במחבר של צנור המרזב. 

ב. לא תיקן ו/או איתר את התקלה שגרם למחבר של צנור המרזב.

ג. לא מנע ו/או הסיר המכשול אשר כתוצאה ממנו חדרו מי הגשמים לדירה. 

10. כתוצאה מאירוע הנזק ניזוקה הדירה.

א. נזקי התובעת מס' 2 הוערכו על-ידי שמאי מוסמך ובתוקף חבותה על-פי הפוליסה פיצתה התובעת את מבוטחיה ביום ____ בסך של ____ ש"ח וכן נשאה בשכ"ט מומחה דירות בסך ____ ש"ח.

ב. תביעת התובעת מסתכמת לפיכך בסך ____ ש"ח בצירוף הפרשי הצמדה וריבית בסך ____ ש"ח ובסה"כ ____ש"ח.

11. נזקי התובע מס' 1 שנגרמו כתוצאה מארוע הנזק ואשר בגינם רשאי הוא לתבוע הם אלה:
א. השתתפות עצמית



____ ש"ח

ב. הפסד הנחת היעדר תביעות


____ ש"ח

ג. הפרשי הצמדה וריבית



____ ש"ח

ד. סה"כ




____ ש"ח

12. הנתבע חייב בפיצוי התובעים מכוח דיני הנזיקין ו/או חוק חוזה ביטוח ו/או חוק עשיית עושר ולא במשפט ו/או כללי הצדק והיושר.

13. פניות התובעת מס' 2 לנתבע לא זכו לכל התייחסות.

14. אשר-על-כן מתבקש כב' בית-המשפט להזמין את הנתבע לדין ולחייבו בתשלום הסך של ____ ש"ח בצירוף הפרשי הצמדה וריבית מיום הגשת התביעה וכן בתשלום הוצאות המשפט ושכ"ט עו"ד בצירוף מע"מ.

15. בהתאם לתקנות סדר הדין האזרחי (תיקון מס' 5) נתמך כתב תביעה זה בתצהיר התובעת.

16. להלן רשימת המסמכים עליהם נסמכת תביעה זו (העתקי המסמכים הנ"ל מצורפים לכתב התביעה ומהווים חלק בלתי-נפרד הימנו):

•
דו"ח מומחה דירות

•
תמונות הנזק

















___________

____, עו"ד

בא-כוח התובעים

